|  |  |
| --- | --- |
| **Kápolnásnyék Község Önkormányzat Képviselő-testülete**  **2475. Kápolnásnyék, Fő utca 28.**  **Tel.: 22/574-100, Fax: 22/368-018**  **e-mail: hivatal@kapolnasnyek.hu** |  |

**Ügyiratszám: K/2865/2020**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy: Kupi Lászlóné egyéni vállalkozó iskolakonyha II. negyedéves bérleti díjának elengedése

Előterjesztő: Podhorszki István polgármester

Készítette: Szabóné Ánosi Ildikó jegyző

Előzetesen tárgyalja:

Az előterjesztéssel kapcsolatos törvényességi észrevétel:

Rendelet

**Határozat** normatív

**x egyéb**

A döntéshez **egyszerű x**

minősített többség szükséges.

Az előterjesztés a kifüggesztési helyszínen közzétehető:

igen x

nem

Kápolnásnyék Község Önkormányzata az óvodások, iskolások és a szociális étkeztetésben résztvevők étkeztetését Kupi Lászlóné egyéni vállalkozóval a közétkeztetés biztosítására vonatkozóan megkötött szerződés alapján biztosítja. A szolgáltató az önkormányzat tulajdonát képező iskolakonyha használatáért bérleti díja fizet.

A Kormány 40/2020.(III.11.) Kormányrendeletével az élet-és vagyonbiztonságot veszélyezetető tömeges megbetegedést okozó humánjárvány következményeinek elhárítása, a magyar állampolgárok egészségnek és életének megóvása érdekében Magyarország területére veszélyhelyzetet hirdetett ki. A polgármester a veszélyhelyzet kihirdetését követően 2020. március 16. napjától az óvodában rendkívüli szünetet rendelt el, a Kormány 2020. március 16. napjától döntött az oktató-nevelő munka tantermen kívüli, digitális munkarendjéről.

Ezek a döntések azt eredményezték, hogy az addig napi szinten 600-700 gyermek és idős étkeztetését biztosító iskolakonyha szolgáltatáskapacitása jelentősen lecsökkent, kb. 10-15 óvodás és iskolás gyermek igényelte az étkeztetést, és a szociális étkezők száma sem ugrott meg jelentősen. Ennek következtében a szolgáltatást nyújtó vállalkozó bevétele az elmúlt 3-3,5 hónap időtartamban jelentősen csökkent, így számára nehézséget okozna a 214.166.-Ft bérleti díj kifizetése.

Javasoljuk, hogy a rendkívüli körülményekre tekintettel Kupi Lászlóné egyéni vállalkozó II. negyedéves bérleti díjának összegét engedje el az önkormányzat.

Kápolnásnyék, 2020. június 17.

Tisztelettel:

Podhorszki István

polgármester

**Határozati javaslat**

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének**

**31/2020 (VI.17.)**

**határozata**

**iskolakonyha bérleti díjának elengedése**

1. Kápolnásnyék Község Polgármestere a döntéshozatal körülményei kapcsán az alábbiakat rögzíti.
   1. A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére a 40/2020. (III. 11.) Kormányrendelettel veszélyhelyzetet hirdetett ki.
   2. A koronavírus ellenei védekezésről szóló 2020. évi XII. tv. megállapította a veszélyhelyzettel összefüggő sajátos szabályokat.

1.3. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

1. Fentiekre tekintettel Kápolnásnyék Község Polgármestere az alábbiakat rögzíti:
   1. Kupi Lászlóné egyéni vállalkozó (2475 Kápolnásnyék, Gárdonyi út 13.) (továbbiakban: Szolgáltató) iskolakonyha bérleti díjának elengedésével kapcsolatos kérelme ügyében a fennálló rendkívüli körülményekre tekintettel úgy döntöttem, hogy a Szolgáltató részére megállapított iskolakonyha helyiségbérletével összefüggő II. negyedéves bérleti díj összegét, bruttó 214.166.-Ft összeget elengedem.

3. Felkérem a jegyzőt, hogy jelen határozatom végrehajtásához szükséges intézkedésket tegye meg, és a döntésről a kérelmezőt a határozat megküldésével tájékoztassa.

A határozat végrehajtásáért felelős: Podhorszki István polgármester, Szabóné Ánosi Ildikó jegyző

A határozat végrehajtásának határideje: azonnal

Kápolnásnyék, 2020. 06. 17.

|  |  |
| --- | --- |
| Podhorszki István | Szabóné Ánosi Ildikó |
| polgármester | jegyző |